Președintele CJ Suceava Gheorghe Flutur: „Reabilitarea zonei centrale a Rădăuțiului va fi o lucrare de calitate care va schimba în bine fața municipiului”
Președintele Consiliului Județean Suceava, Gheorghe Flutur, a declarat că reabilitarea zonei centrale a Rădăuțiului va fi o lucrare gospodărească, de calitate, care va schimba în bine fața acestui municipiu. Gheorghe Flutur a fost prezent în această dimineață în Rădăuți, unde alături de primarul Bogdan Loghin a verificat stadiul lucrărilor, cei doi discutând cu reprezentanții constructorului, ai ACET Suceava și ai firmei care amenajează zona centrală a municipiului. „Aşa cum le-am promis rădăuțenilor săptămâna trecută, voi fi foarte des pe acest șantier și pot să spun că lucrările evoluează bine. Sunt lucrări ample, pentru că cei de la ACET trebuie să facă racorduri la conductele de apă pluvială, având în vedere că vor fi foarte multe descărcări de apă de pe acoperișurile clădirilor din centru. Apă care până acum, din păcate, cădea direct pe stradă, fără a exista p rețea de canalizare. Și țin să subliniez că zona centrală a Rădăuțiului avea nevoie de aceste lucrări, iar Bogdan Loghin este primul primar al acestui municipiu care va duce la bun sfârșit această investiție”, a declarat Flutur.
Liderul PNL Suceava a precizat că centrul civic al Rădăuțiului nu este racordat corespunzător la canalizarea orașului. „Până acum venea vidanja periodic pentru a goli canalizarea, iar acum s-au tras ramificații de apă și canalizare la toate magazinele și locuințele, inclusiv spre piața alimentară din Rădăuți, care, din păcate, nu avea așa ceva”, a explicat Flutur. În același timp el a arătat că toate firmele care au rețele de cabluri în zona centrală a municipiului Rădăuți au fost înștiințate că zilele viitoare acestea vor fi îndepărtate și ulterior îngropate în pământ. „Și acest lucru va schimba total aspectul centrului orașului. Apoi se vor monta lampadare noi moderne, așa cum s-a făcut și în stațiunea turistică Vatra Dornei, la sfârșitul anului trecut”, a declarat șeful administrației județene. Gheorghe Flutur a precizat că în cadrul discuțiilor de luni, constructorul l-a asigurat că este în curs de contractare a granitului pentru trotuare, pentru o suprafață de circa 8000 de metri pătrați.
„Pot să spun că va fi o lucrare gospodărească, de calitate, care va schimba categoric fața Rădăuțiului și în special al centrului civic”, a transmis Gheorghe Flutur. El apreciat faptul că primarul liberal Bogdan Loghin și echipa sa din primărie sunt zilnic pe șantierele din acest municipiu pentru a grăbi lucrările și pentru a urmări calitatea lor.
Comandat de PNL Filiala Suceava – Cod AEP 21240015